अनाज मंडी में बनेगा संभाग का पहला एग्रो ट्रेड टॉवर
उदयपुर | राज्यसरकार ने कोटा, श्रीगंगानगर के बाद उदयपुर संभाग में बनने वाले पहले एग्रो ट्रेड टॉवर के लिए 14 करोड़ रुपए का बजट स्वीकृत कर दिया है। कृषि अनाज मंडी कार्यालय के सामने वाली जमीन पर बनने वाले एग्रो ट्रेड टॉवर किसानों को एक ही परिसर में खेती के बीज, खाद, मशीन और उपकरण आदि उपलब्ध करवाएगा। मंडी सचिव भगवान सहाय जाटवा ने बताया कि इस साल शिलान्यास कर निर्माण शुरू कर दिया जाएगा। टॉवर को लेकर स्थानीय व्यापार मंडल से भी सलाह लेकर डिजाइन बनाया जाएगा।
टावरमें 100 मॉल्स बनाने की योजना बनाई। : इसमेंसभी कृषि से जुड़े उत्पाद मिलेंगे। टॉवर के सबसे नीचे पार्किंग बनाई जाएगी ताकि आमजन को परेशानी ना हो। पहले चरण में 3 करोड़ का बजट से निर्माण होगा। इसके बाद 11 करोड़ के बजट से निर्माण कार्य को पूरा किया जाएगा। टॉवर डिजाइन बनाने के लिए 6 लाख के बजट से आर्किटेक्ट नियुक्त करने का प्रस्ताव भी है। अब मंडी कार्यालय टेंडर जारी कर निविदा मांगने की प्रक्रिया पूरी करने में लगा हुआ है। इधर, कोटड़ा में बनने वाली मंडी के लिए 3 करोड़ का बजट भी स्वीकृत हो गया है। जल्द ही निर्माण शुरू हो जाएगा। वहीं बलीचा मंडी में 100 करोड़ के बजट से बनने वाले 841 की दुकानों के निर्माण की प्रक्रिया शुरू हो चुकी है।
hin_Deva hin_Deva hin_Deva